पाएं अपने शहर की ताज़ा ख़बरें और फ्री ई-पेपरडाउनलोड करें
जवाहर लाल नेहरू हॉस्पिटल कोरोना संक्रमित मरीजों की समस्याओं के लिए वॉर रूम की शुरूआत कर दी गई है, लेकिन अव्यवस्थाओं की अभी भी भरमार हैं। हालत ये है कि जेएलएन में संदिग्धों के रजिस्ट्रेशन तक नहीं हो रहे हैं। इसके चलते महामारी के दौरान मरीजों एवं संदिग्धों को जेएलएन के दो-तीन बार चक्कर लगाने पड़े रहे हैं।
इसके अलावा कई बार तो घंटों तक इंतजार भी करना पड़ रहा है। बावजूद जेएलएन की अव्यवस्था सुधरने का नाम नहीं ले रही है। इधर, जिम्मेदार अधिकारी मामले में कुछ भी कहने से बचते दिखाई पड़ रहे हैं।
दूसरी ओर कलेक्टर डाॅ. जितेन्द्र कुमार सोनी ने शनिवार को जेएलएन अस्पताल परिसर स्थित ऑक्सीजन जेनरेशन प्लांट की उत्पादन क्षमता बढ़ाने के लिए चल रहे निर्माण कार्य का निरीक्षण किया। जेएलएन अस्पताल में नव स्थापित वाॅर रूम में जिला स्तरीय अधिकारियों और चिकित्सा अधिकारियों को ऑक्सीजन सिलेंडरों की उपलब्धता, रेमडेसिविर इंजेक्शन, प्लांट में लगने वाले सीसीटीवी कैमरा और सुरक्षा व्यवस्था संबंधित कार्यों की समीक्षा कर निर्देश दिए। वहीं दूसरी ओर किशनगढ़ व बीकानेर से ऑक्सीजन सिलेंडर भी मंगवाए गए। इनमें से 200 किशनगढ़ व 100 सिलेंडर बीकानेर से मंगवाए।
300 ऑक्सीजन सिलेंडर जेएलएन पहुंचे, 200 किशनगढ़ और 100 बीकानेर से मंगवाए गए
कलेक्टर ने जेएलएन अस्पताल परिसर स्थित आॅक्सीजन जेनरेशन प्लांट की उत्पादन क्षमता बढा़ने के लिए चल रहे निर्माण कार्य का निरीक्षण किया और संबंधित अधिकारियों को निर्देश दिए कि कार्य को शीघ्र पूरा करें, जिससे आॅक्सीजन की मांग और आपूर्ति का संतुलन बना रहे। 300 सिलेंडर शनिवार को जेएलएन पहुंचे, जिसमें से 200 किशनगढ़ से, 100 सिलेंडर बीकानेर से प्राप्त हुए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva awa_Deva hin_Deva zho_Hant eng_Latn